Vinteren er over os, og hvis du ikke kan lidt af fryse, så skal du finde det varme tøj frem. Det er nemlig en bidende kold weekend, som vi går i møde, oplyser DMI. Især nattetimerne bliver ifølge Trine Pedersen, der er vagthavende meteorolog ved DMI, de værste. Men på trods af kulde og frost er der varmere tider på vej. - I løbet af lørdagen vil vinden komme fra sydlig retning, og skyerne vil komme fra vest. Det vil gøre det lidt varmere, for så får vi ikke det samme varmetab om natten, siger Trine Pedersen. Det bliver først natten til mandag at nattefrosten forsvinder, og det sker på grund af skyer. Derfor kan vi i næste uge få dagtemperaturer på op til 12 grader.

Opsummering:
Der venter os en kold weekend i Nordjylland, men herefter bliver det varmere.